《罗浮漫兴 其一》
明代·黎粤俊

层崖千仞削芙蓉，踏蹬寻芳兴倍浓。金液已成丹灶冷，玉函犹见白云封。

飞飞尚想衣为蝶，步步偏誇杖是龙。便欲御风淩八表，高吟四百遍群峰。

作者简介：黎粤俊，字肩吾。增城人。明思宗崇祯间诸生，十四年（一六四一）参修县志。著有《绮树丛稿》。事见清黄登《岭南五朝诗选》卷四、清康熙《增城县志》卷首曾受益《崇祯辛巳序》。